Jean Baudrillard
Jean Baudrillard (Žan Bodrijar; rođen 29. juli 1929 - 6. mart 2007.), francuski filozof. Jean Baudrillard djeluje kao kulturni teoretičar i filozof. Njegova djela često su povezana s postmodernizmom i poststrukturalizmom. Najpoznatiji je po stvaranju pojma hiperstvarnosti, a posebno po hiperstvarnosti u Sjedinjenim Državama. Prema Baudrillardu, Amerika je sebi stvorila svijet koji je stvarniji od stvarnosti, i čiji su stanovnici opsjednuti bezvremenošću, savršenošću, i objektivizacijom samih sebe. Nadalje, autentičnost je zamijenjena kopijom (realnost je zamjenjena supstitutom), i ništa nije stvarno, iako oni uključeni u iluziju nisu je sposobni vidjeti. Umjesto da doživljuju iskustva, ljudi promatraju spektakle, preko stvarnih ili metaforičnih kontrolnih ekrana. Umjesto stvarnosti imamo simulaciju i simulakrum. Dok je u ranoj karijeri bio pod uticajem marksizma, na kraju dolazi do zaključka kako se Marx tek neznatno razlikuje od kapitalističke misli, i da je Marx imao iste osnovne stavove kao i kapitalisti. Za primjer nije propitivao koncepte "posla" ili "vrijednosti".